CELEX: 62019CA0402
Language: bg
Date: 2020-09-30 00:00:00
Title: Дело C-402/19: Решение на Съда (първи състав) от 30 септември 2020 г. (преюдициално запитване от Cour du travail de Liège, Белгия) — LM/Centre public d'action sociale de Seraing (Преюдициално запитване — Пространство на свобода, сигурност и правосъдие — Директива 2008/115/ЕО — Връщане на гражданите на трети страни, които са в незаконен престой — Родител на непълнолетно дете, което страда от тежко заболяване — Решение за връщане — Съдебно обжалване — Автоматично суспензивно действие — Гаранции при връщане — Основни потребности — Членове 7, 19 и 47 от Хартата на основните права на Европейския съюз)

23.11.2020   
            
            
               BG
            
            
               Официален вестник на Европейския съюз
            
            
               C 399/17
            
         
      Решение на Съда (първи състав) от 30 септември 2020 г. (преюдициално запитване от Cour du travail de Liège, Белгия) — LM/Centre public d'action sociale de Seraing
      (Дело C-402/19) (1)
      
      (Преюдициално запитване - Пространство на свобода, сигурност и правосъдие - Директива 2008/115/ЕО - Връщане на гражданите на трети страни, които са в незаконен престой - Родител на непълнолетно дете, което страда от тежко заболяване - Решение за връщане - Съдебно обжалване - Автоматично суспензивно действие - Гаранции при връщане - Основни потребности - Членове 7, 19 и 47 от Хартата на основните права на Европейския съюз)
      (2020/C 399/24)
      Език на производството: френски
      
         Запитваща юрисдикция
      
      Апелативен съд по трудови спорове
      
         Страни в главното производство
      
      
         Въззивник: LM
      
         Въззиваем: Centre public d'action sociale de Seraing
      
         Диспозитив
      
      Членове 5, 13 и 14 от Директива 2008/115/ЕО на Европейския парламент и на Съвета от 16 декември 2008 година относно общите стандарти и процедури, приложими в държавите членки за връщане на незаконно пребиваващи граждани на трети страни във връзка с член 7, член 19, параграф 2, член 21 и член 47 от Хартата на основните права на Европейския съюз трябва да се тълкуват в смисъл, че не допускат национално законодателство, което не предвижда поемането, доколкото е възможно, на основните потребности на гражданин на трета страна, когато:
      
                  —
               
               
                  той е обжалвал издаденото спрямо него решение за връщане,
               
            
                  —
               
               
                  пълнолетното дете на този гражданин на трета страна страда от тежко заболяване,
               
            
                  —
               
               
                  присъствието на посочения гражданин на трета страна при това пълнолетно дете е абсолютно необходимо,
               
            
                  —
               
               
                  от името на посоченото пълнолетно дете е подадена жалба срещу издадено спрямо него решение за връщане, чието изпълнение би могло да го изложи на сериозен риск от тежко и необратимо влошаване на здравословното му състояние, и
               
            
                  —
               
               
                  същият този гражданин на трета страна няма средства да покрие основните си потребности.
               
            
         (1)  ОВ C 255, 29.7.2019 г.